CELEX: 62011TN0255
Language: el
Date: 2011-05-20 00:00:00
Title: Υπόθεση T-255/11: Προσφυγή της 20ής Μαΐου 2011 — Fellah κατά Συμβουλίου

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/28
            
         Προσφυγή της 20ής Μαΐου 2011 — Fellah κατά Συμβουλίου
   (Υπόθεση T-255/11)
   2011/C 211/61
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Zakaria Fellah (Νέα Υόρκη, Ηνωμένες Πολιτείες της Αμερικής) (εκπρόσωπος: G. Collard, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να διαπιστώσει, όσον αφορά τον προσφεύγοντα Zakaria FELLAH, ότι ο κανονισμός (ΕΕ) 330/2011 του Συμβουλίου, της 6ης Απριλίου 2011, και η απόφαση 2011/221/ΚΕΠΠΑ του Συμβουλίου, της 6ης Απριλίου 2011, που δημοσιεύθηκαν, στις 7 Απριλίου 2011, στην Επίσημη Εφημερίδα της Ευρωπαϊκής Ένωσης δεν δικαιολογούνται στην πράξη,
            
         
               —
            
            
               κατά συνέπεια,
               
                           —
                        
                        
                           να ακυρώσει τον κανονισμό (ΕΕ) 330/2011 του Συμβουλίου, της 6ης Απριλίου 2011, και την απόφαση 2011/221/ΚΕΠΠΑ του Συμβουλίου, της 6ης Απριλίου 2011·
                        
                     
                           —
                        
                        
                           επικουρικώς, να διατάξει τη διαγραφή του ονόματος του Zakaria FELLAH από τους καταλόγους που συνάπτονται στον ως άνω κανονισμό και στην ως άνω απόφαση.
                        
                     
         
      Λόγοι ακυρώσεως
   
   Προς στήριξη της προσφυγής του, ο προσφεύγων προβάλλει δύο λόγους.
   
               1)
            
            
               Ο πρώτος λόγος αντλείται από παράβαση της υποχρεώσεως αιτιολογήσεως, καθόσον οι αιτιολογίες για την εγγραφή του ονόματος του προσφεύγοντος στον κατάλογο ατόμων και οντοτήτων στα οποία έχουν εφαρμογή τα περιοριστικά μέτρα είναι στερεότυπες, χωρίς να αναφέρεται κανένα συγκεκριμένο πραγματικό στοιχείο που να καθιστά δυνατή την εκτίμηση του σκοπίμου της εν λόγω εγγραφής.
            
         
               2)
            
            
               Ο δεύτερος λόγος αντλείται από πρόδηλη πλάνη εκτιμήσεως, καθόσον
               
                           —
                        
                        
                           προσάπτεται στον προσφεύγοντα ότι συνεισέφερε στη χρηματοδότηση της παράνομης κυβέρνησης του L. Gbagbo, ενώ, αφενός, ο προσφεύγων είχε, κατά βάση, παράσχει τις υπηρεσίες του στον L. Gbagbo ενόσω αυτός αναγνωριζόταν από τη διεθνή κοινότητα ως νόμιμος αρχηγός κράτους και, αφετέρου, ο προσφεύγων δεν διέθετε πόρους οι οποίοι θα του επέτρεπαν να χρηματοδοτήσει την κυβέρνηση του L. Gbagbo·
                        
                     
                           —
                        
                        
                           οι προσβαλλόμενες πράξεις είναι άνευ αντικειμένου από τις 11 Απριλίου 2011, καθόσον ο L. Gbagbo συνελήφθη κατά την ημερομηνία αυτή.